**ПРОТОКОЛ**

№ 22- 2138 МИ

Чепеларе, 27.10.2019 г**.**

Днес, 27.10.2019 г. Общинска избирателна комисия Чепеларе се събра на редовно заседание в състав:

 **ПРЕДСЕДАТЕЛ:** Иван Тодоров Сиваков

 **ЗАМ.ПРЕДСЕДАТЕЛ:** Стефка Дафова Станкова

 **ЗАМ. ПРЕДСЕДАТЕЛ:** Виолина Стоянова Синьокова

 **СЕКРЕТАР:** Йовка Цветанова Райчева

 **ЧЛЕНОВЕ:** 1**.** Атанас Павлов Мерджанов

 2. Атанаска Василева Паунова

 3. Блага Костадинова Метаксинова

 4. Донка Атанасова Караиванова

 5. Емилия Георгиева Карагегова- Абрашева

 6. Ирина Иванова Мачкърска

 7. Йордана Янкова Карамитева

 8. Мария Атанасова Джуброва-Иванова

 9. Стефан Ангелов Бунзин

Присъстват 13 членове на ОИК – Чепеларе. Необходимият кворум е 8 члена за вземане на решения съгласно чл. 85, ал. 3 от Изборния кодекс (ИК).

Председателят предложи проект на дневен ред на днешното заседание:

1. **Разглеждане на постъпила преписка 373000-2962 от 16.10.2019 г. на РУ-Чепеларе относно жалба от Боран Хаджиев – кандидат за кмет на Община Чепеларе и постановление за отказ да се образува досъдебно производство с изх. № 1729/22.10.2019 г. на Районна прокуратура Смолян, постъпили в ОИК - Чепеларе на 25.10.2019 г.**

|  |  |  |
| --- | --- | --- |
| **№ по ред** | **Име Презиме Фамилия** | **Гласували** |
| 1 | Иван Тодоров Сиваков | ЗА |
| 2 | Стефка Дафова Станкова | ЗА |
| 3 | Виолина Стоянова Синьокова | ЗА |
| 4 | Йовка Цветанова Райчева | ЗА |
| 5 | Атанас Павлов Мерджанов | ЗА |
| 6 | Атанаска Василева Паунова | ЗА |
| 7 | Блага Костадинова Метаксинова | ЗА |
| 8 | Донка Атанасова Караиванова | ЗА |
| 9 | Емилия Георгиева Карагегова- Абрашева | ЗА |
| 10 | Ирина Иванова Мачкърска | ЗА |
| 11 | Йордана Янкова Карамитева | ЗА |
| 12 | Мария Атанасова Джуброва-Иванова | ЗА |
| 13 | Стефан Ангелов Бунзин | ЗА |

**По точка първа:**

**ОТНОСНО:** **Разглеждане на постъпила преписка 373000-2962 от 16.10.2019 г. на РУ-Чепеларе относно жалба от Боран Хаджиев – кандидат за кмет на Община Чепеларе и постановление за отказ да се образува досъдебно производство с изх. № 1729/22.10.2019 г. на Районна прокуратура Смолян, постъпили в ОИК - Чепеларе на 25.10.2019 г.**

Освен, че е вече сезирана с жалба от 17.10.2019г. от Боран Хаджиев – кандидат за кмет на Община Чепеларе и постановление за отказ да се образува досъдебно производство с изх. № 1729/22.10.2019 г. на Районна прокуратура Смолян, за постановяване на настоящото решение ОИК гр.Чепеларе се счита сезирана за произнасяне с настоящото и от постъпилото писмо вх. № 90/25.10.2019 г. от Началника на РУ гр.Чепеларе, ведно с което е предоставена и преписка № 373000-2962 от 16.10.2019 г. по описа на РУ гр.Чепеларе.

В изпълнение на предходно Решение № 72-2138 МИ от 25.10.2019г. на ОИК гр.Чепеларе, Комисията изиска от РУ гр.Чепеларе копие от обясненията дадени от лицата Божидар Радков Божилов и Константин Милков Божиков, относно деянията извършени от тях на 15.10.2019г.

На 27.10.2019г. председателят на ОИК гр.Чепеларе се запозна с дадените обяснения от лицата и запозна с тях членовете на ОИК, а именно:

- в обясненията си Божидар Божилов споделя, че е разпространил листовки, но не познава кандидатите за кметове и не счита, че листовките съдържат текст, който да уронва доброто име на когото и да е, коментира съдържанието на листовките, като „закачливо“.

- в обясненията си Константин Божилов не признава да е разпространявал листовки.

Обясненията на лицата противоречат на обясненията на служителите на РУ гр.Чепеларе - полицаите Борислав Руменов Атанасов и Станислав Суров, иззетите листовки и останалите писмени доказателства по преписката.

Поради гореизложеното, ОИК гр.Чепеларе намира, че извършените допълнителни действия по разследване, чрез снемане на обяснения от нарушителите, не променя извода за наличие на извършено нарушение на разпоредбата на чл.183 ал.4 ИК, във връзка с което препотвърждава констатациите си от Решение № 72-2138 МИ от 25.10.2019г., както следва:

 Постъпилата жалба от Боран Хаджиев - кандидат за кмет на Община Чепеларе се излагат твърдения за подхвърлени в дворовете на къщите листовки и поставени върху автомобилите в град Чепеларе, които уронват името и авторитета на двама от кандидатите за кметове. В постановление с изх. № 1729/22.10.2019 г. на РП-Смолян е отказано образуването на досъдебно производство по жалба на Пантелей Мемцов - кандидат за кмет на Община Чепеларе, във връзка с разпространени листовки в град Чепеларе, съдържащи неверни твърдения за него и съпругата му, които уронвали престижа, доброто му име и авторитета му.

ОИК – Чепеларе с молба с изх. № 18/21.10.2019 г. е поискала съдействие от РУ – гр. Чепеларе относно установяване имената на лицата разпространили листовките.

Ведно с писмо вх. № 90/25.10.2019 г. на ОИК – Чепеларе е предоставена от РУ-Чепеларе преписка № 373000-2962 от 16.10.2019 г. Към преписката са приложени двата броя листовки, за които са изложени оплаквания от двамата кандидати за кметове на Община Чепеларе.

Първата листовка гласи: „Гласуваш за Боран-получаваш Бозуков с Пеевска! С Боран още повече ще буреняса Чепеларе! Община Чепеларе не заслужава бурени! Чепеларе не се управлява като ски – Бозуков ли ти маже ските? Боране, прочете ли най-после Винету? С Винету ли ще ни управляваш?“.

Втората листовка гласи: „Гласуваш за Мемцов, получаваш Мемцовица! Как Мемцов плаща за кампаниите си? Преди това яко се е накрал при Слвуна! Мемцов подписа за обяда, жена му отряза хляба. Мемцов с Мемцовица в пакет, това е новия проект!“.

От обясненията на полицаите Борислав Руменов Атанасов и Станислав Суров, приобщени към преписката се установява, че същите извършвайки обход със служебния автомобил в квартал „Камбурски“ на 15.10.2019 г. са видели как лицата Божидар Радков Божилов и Константин Милков Божиков поставят листовки с горецитираното съдържание върху автомобилите.

От гореизложеното ОИК - Чепеларе установява, че лицата Божидар Радков Божилов и Константин Милков Божиков са поставили материали с агитационен характер, които накърняват добрите нрави, честта и доброто име на кандидатите за кметове на община Чепеларе - Боран Хаджиев и Пантелей Мемцов. Според ОИК-Чепеларе изнесените в разпространените листовки думи, изрази и твърдения действително имат характер на накърняващи нравите, честта и доброто име на кандидатите. Така например твърдението в първата листовка, че „С Боран още повече ще буреняса Чепеларе!“, изразява едновременно присмех и неуважение спрямо името на кандидата, както и се прави внушение за нежелани негативни последици за града предопределени от този кандидат.

Във втората листовка е изнесено твърдението, че кандидатът Пантелей Мемцов „Яко се е накрал при Славуна!“, същото твърдение има клеветнически характер обвинявайки кандидата в извършването на кражби.

Вземайки предвид изложеното ОИК – Чепеларе счита, че с извършените от тях деяния, лицата Божидар Радков Божилов и Константин Милков Божиков са осъществили нарушение на чл. 183, ал. 4 от ИК, като са поставили материали с агитационен характер, които накърняват добрите нрави, честта и доброто име на кандидатите за кметове на община Чепеларе - Боран Хаджиев и Пантелей Мемцов.

Съгласно чл. 496, ал. 2, т. 2 във връзка с чл. 480, ал. 2 от ИК, актовете за установяване на административно нарешение се съставят от Председателите на Общинските избирателни комисии.

Поради гореизложеното и на основание чл. 496, ал. 2, т. 2 във връзка с чл. 480, ал. 2, във връзка с чл. 183, ал. 4 от ИК, във връзка с чл. 36 и сл. от ЗАНН, ОИК - Чепеларе

**Р Е Ш И :**

1. **Приема, че лицата Божидар Радков Божилов и Константин Милков Божиков са извършили нарушение на разпоредбата на чл. 183, ал. 4 от ИК, като са поставили материали с агитационен характер, които накърняват добрите нрави, честта и доброто име на кандидатите за кметове на община Чепеларе - Боран Хаджиев и Пантелей Мемцов.**
2. **Взема решение на лицата извършили нарушенията, описани в т.1 от настоящото да бъдат съставени актове за установяване на административно нарушение, на 27.10.2019 г.**
3. **Упълномощава Председателя на ОИК – Чепеларе да състави и подпише акта за установяване на административно нарушение в присъствието на нарушителите, по реда на ЗАНН.**

|  |  |  |
| --- | --- | --- |
| **№ по ред** | **Име Презиме Фамилия** | **Гласували** |
| 1 | Иван Тодоров Сиваков | ЗА |
| 2 | Стефка Дафова Станкова | ЗА |
| 3 | Виолина Стоянова Синьокова | ЗА |
| 4 | Йовка Цветанова Райчева | ЗА |
| 5 | Атанас Павлов Мерджанов | ЗА |
| 6 | Атанаска Василева Паунова | ЗА |
| 7 | Блага Костадинова Метаксинова | ЗА |
| 8 | Донка Атанасова Караиванова | ЗА |
| 9 | Емилия Георгиева Карагегова- Абрашева | ЗА |
| 10 | Ирина Иванова Мачкърска | ЗА |
| 11 | Йордана Янкова Карамитева | ЗА |
| 12 | Мария Атанасова Джуброва-Иванова | ЗА |
| 13 | Стефан Ангелов Бунзин | ЗА |

 Поради изчерпване на дневния ред заседанието бе закрито.

Председател:...................... / Иван Сиваков/

Секретар:...................... /Йовка Райчева/